stanford-oval/wikipedia huggingface dataset:
Charles Maurice de Talleyrand
Ranskan keisarikunta

Toukokuussa 1804 Napoleon nimitti Talleyrandin suurkamariherraksi ja keisarikunnan varaelektoriksi. Vuonna 1806 hänestä tehtiin Beneventon ruhtinas (tai Bénévent). Hän oli Tilsitin rauhan Preussin tylyä kohtelua vastaan ja lohdutteli Preussin kuningatarta, mikä paransi hänen mainettaan Euroopan hoveissa. Hän erosi ulkoministerin virasta 1809 vastustaessaan Ranskan–Venäjän liittoa ja erimielisyydet keisarin kanssa kärjistyivät kulminoituen Napoleonin Venäjän-retken johdosta 1812. Hän otti osaa Erfurtin konferenssiin ja sanotaankenen mukaan? Aleksanteri I:n muuttaneen mielipidettään Napoleonista Talleyrandin ansiosta. Aleksanteri pelkäsi Ranskan mahtia, mutta ihaili maan moderneja instituutioita ja tahtoi uudistaa maataan. Talleyrandin väitetään vakuuttaneen Aleksanterille Napoleonin olevan uhka Euroopalle ja Venäjän tulisi vastustaa tätä.[lähde? ]
Talleyrand alkoi hyväksyä lahjuksia vihamielisiltä mailta, Venäjältä ja Itävallalta Napoleonin salaisuuksia vastaan.[lähde? ] Hän kyllästyi Napoleonin jatkuvaan vallanhimoon ja pelkäsi tämän ajavan Ranskan perikatoon. Hänen kampanjointinsa Espanjan sotaa vastaan sai Napoleonin vakuuttuneeksi että Talleyrand juoni häntä vastaan. Napoleon ei kuitenkaan toiminut häntä vastaan, koska ei pitänyt sitä vaivan arvoisena ja nimitti Talleyrandia "paskaksi silkkisukassa" (la merde dans un bas de soie).[lähde? ]
Myöhemmät vaiheet

Kun Napoleon oli syösty vallasta ja Ludvig XVIII astui valtaistuimelle huhtikuussa 1814, Talleyrand oli yksi Bourbon-suvun restauraation alullepanijoista. Hän oli Ranskan pääneuvottelija Wienin kongressissa ja allekirjoitti Pariisin sopimuksen. Hänen ansiostaan sen ehdot olivat Ranskalle hyvin edulliset. Aluksi päätöksiä tekivät vain suurvallat; Itävalta, Yhdistynyt kuningaskunta, Preussi ja Venäjä. Talleyrandin vaatimuksesta myös Ranska ja Espanja otettiin mukaan takahuoneisiin. Ranska sai pitää 1792 rajansa ja sai Avignonin ja Salmin, jotka olivat olleet itsenäisiä vallankumouksen alkaessa. Kuitenkin Preussi sulautti itseensä pienemmät Saksan ruhtinaskunnat, ja sen armeijat tulivat Ranskan rajalle.
Napoleonin pako vankeudesta Elban saarelta sadaksi päiväksi 1815 oli tappio Talleyrandin diplomaattisille ponnisteluille; seurannut rauhansopimus oli vähemmän suotuisa, mutta Ranskalle oli onneksi, että Kongressi oli jo saavuttanut päätöksensä. Talleyrand erosi virastaan saman vuoden syyskuussa ja jäi vanhemman valtiomiehen rooliin. Kun Ludvig Filip nousi valtaan heinäkuun vallankumouksessa 1830, Talleyrand nimitettiin lähettilääksi Britanniaan, jossa hän oli vuosina 1830–1834. Hän pyrki vahvistamaan Ludvig Filipin vallan oikeutusta ja ehdotti 1830 Alankomaiden kapinan jälkeen Etelä-Alankomaiden jakoa Britannian suojelemaan Antwerpenin vapaavaltioon ja Ranskaan liitettävään osaan, johon kuuluisi Brysselin kaupunki.
Lapset

Talleyrandilla ei ollut laillisia lapsia, mutta Charles-Joseph de Flahaut tunnustetaan yleisesti hänen pojakseen. Myös taidemaalari Eugène Delacroixia epäillään Talleyrandin jälkeläiseksi, joskin tätä tutkineet historioitsijat epäilevät asiaa. Hänellä on myös kaksi mahdollista tytärtä. Naimisissa hän oli Catherine Worlée Grandin kanssa.
Talleyrand kuoli 17. toukokuuta 1838 ja haudattiin tilalleen Château de Valençay'hin.
Wikimedia Commonsissa on kuvia tai muita tiedostoja aiheesta .
Aiheesta muualla

Talleyrand, Suomen Kuvalehti, 04.06.1938, nro 22, s. 28, Kansalliskirjaston digitaaliset aineistot
Sibirjakov (jäänmurtaja)

Alus neljän kopeekan postimerkissä vuodelta 1977.
Sibirjakov (myös Aleksandr Sibiryakov, aiemmin SS Bellaventure), oli Skotlannissa vuonna 1909 rakennettu höyrylaiva. Se toimi aluksi Kanadassa hylkeenmetsästäjien tukialuksena, mutta vuonna 1917 Venäjä osti sen jäänmurtajaksi arktisille alueilleen.
Vuonna 1932 Sibirjakovista tuli kapteeni Vladimir Voroninin komennossa ensimmäinen alus, joka purjehti Koillisväylän läpi yhden purjehduskauden aikana. Retkikuntaa johti Otto Schmidt.
Saksan laivaston Deutschland-luokan taistelulaiva  Admiral Scheer upotti 1942 Sibiryakovin Nordenskiöldin saariston edustalla. Sibiryakovin 76:n ja 45:n mm tykeistä ei ollut vastusta taistelulaivan 280 mm tykeille.
Alus sai nimensä tutkimusmatkailija Aleksandr Sibirjakovin mukaan.
Aiheesta muualla

Kuvia tai muita tiedostoja aiheesta Sibirjakov (jäänmurtaja) Wikimedia Commonsissa
Convulse

| Convulse> Tiedot |
| --- | --- |
Toiminnassa:  1990–1994, 2012–
Tyylilaji:  death metal, progressiivinen metalli
Kotipaikka:  Nokia, Suomi
Jäsenet:  Rami Jämsä, laulu, kitara   Juha Telenius, basso   Rolle Markos, rummut  
Levy-yhtiö:  Thrash Records, 1991   Relapse Records, 1993–1994   Svart Records, 2013–   
Infobox OKNimi-testi OK: 
Convulse on nokialainen death metal -yhtye, joka oli toiminnassa vuosina 1990–1994. Maaliskuussa 2012 yhtye ilmoitti tekevänsä alustavasti kaksi keikkaa käsittävän comebackin. Paluun jälkeen Convulse on julkaissut yhden EP:n ja kaksi albumia kotimaisen Svart Recordsin kautta sekä yhden albumin amerikkalaisen Transcending Recordsin kautta. Lisäksi Convulse on tehnyt vuoden 2012 jälkeen kymmeniä keikkoja pääasiassa ulkomailla.
Jäsenet

Rami Jämsä – laulu, kitara (1990–1994, 2012–)
Juha Telenius – basso (1990–1994, 2012–)
Rolle Markos – rummut (2012–)
Jäsenet > Entiset jäsenet

Aki Yli-Salomäki – laulu
Kimmo Häkkilä – laulu
Toni Honkala – kitara
Jani Kuhanen – kitara
Juppo Paavola – rummut
Kristian Kangasniemi – kitara
Janne Miikkulainen – rummut
Perttu Lind – rummut
Diskografia

| --- | --- |
 Studioalbumit World Without God (1991)  Reflections (1994)  Evil Prevails (2013)  Cycle of Revenge (2016)  Deathstar (2020) Singlet Lost Equilibrium (1993)  Inner Evil (2013) :  Demot Rehearsal (1990,  demo)  Resuscitation of Evilness (1990)  Promo 1992 (1992) Split-albumit Days of Death (2013,  w/ Disma)
Conrad Hilton

Conrad Hilton
Conrad Nicholson Hilton Sr. (25. joulukuuta 1887 Socorro County, New Mexico – 3. tammikuuta 1979 Santa Monica, Kalifornia) oli yhdysvaltalainen liikemies  ja Hilton-hotelliketjun perustaja.
Elämäkerta

Conrad Hilton syntyi vuonna 1887 San Antoniossa, nykyisessä New Mexicossa norjalaissyntyisen Augustus Halvorson "Gus" Hiltonin (ent. August Halvorsen Hilton) ja amerikansaksalaisen Mary Genevieve Laufersweilerin lapsena.
Hän opiskeli New Mexico Military Institutessa St. Michael's Collegessa (nykyinen College of Santa Fe) ja New Mexico School of Minesissa (nykyinen New Mexico Tech). Hieman yli kaksikymmentävuotiaana hän oli Yhdysvaltain republikaanipuolueen edustaja ensimmäisessä uudelleen muodostetun New Mexicon osavaltion parlamentissa. Ensimmäisen maailmansodan sytyttyä Conrad liittyi armeijaan ja palveli Ranskassa. Hänen yksikkönsä (304th Labor Battalion) ei juuri osallistunut taisteluihin. Helmikuussa 1919 hänen sotilaspalvelunsa päättyi. Armeija-aikana hänen isänsä oli kuollut auto-onnettomuudessa.
Hilton muutti Texasiin ja aloitti hotelliyrittäjänä ostamalla Mobley Hotellin Ciscosta Texasista vuonna 1919. Ensimmäinen suurempi, monikerroksinen hotelli, jonka hän rakensi, oli 20. marraskuuta 1930 avattu El Paso Hilton (nykyinen Plaza Hotel). Hän muodosti Hilton Hotels Corporationin vuonna 1946. Yritys laajeni luottokorttialalle, autojenvuokraukseen ja muihin matkustuspalveluihin.
1930-luvun lamakautena Hilton oli joutua konkurssiin ja menetti useita hotelleitaan. Hän sai kuitenkin työskennellä hotellijohtajana ja lopulta kykeni ostamaan menettämänsä hotellit takaisin.
Hilton oli kolmesti naimisissa ja hänellä oli neljä lasta:
Mary Adelaide Barron (1906–1966), vihittiin 7.9.1925, ero 11.6.1934. Lapset: Conrad Nicholson "Nicky" Hilton (nuorempi) (1926–1969) (Elizabeth Taylorin ensimmäinen aviomies), William Barron Hilton (s. 1927) ja Eric Michael Hilton (s. 1932)
Zsa Zsa Gabor (vihittiin 1942, ero 1946). Tytär Constance Francesca Hilton (s. 1947), joka on ainoa kuuluisien Gaborin sisarusten lapsi. Zsa Zsa Gaborin kirjan One Lifetime Is Not Enough mukaan lapsi sai alkunsa Conrad Hiltonin raiskattua hänet.
Mary Frances Kelly (vihittiin 1976, aviossa Hiltonin kuolemaan 1979 asti)
Conrad Hilton kuoli 3. tammikuuta 1979 Santa Monicassa Kaliforniassa 91-vuotiaana luonnolliseen kuolemaan. Hänet on haudattu Calvary Hillin katoliselle hautausmaalle Dallasiin Texasiin.
Hiltonin kuoleman jälkeen perustettu Conrad N. Hilton Humanitarian Prize on suurin humanitaarinen palkinto maailmassa. Conrad N. Hiltonin säätiö jakaa vuosittain tämän 1,5 miljoonan dollarin palkinnon humanitaarista työtä tekevälle organisaatiolle.  Suurin osa hänen omaisuudestaan meni testamentin mukaan roomalaiskatoliselle kirkolle ja hyväntekeväisyysjärjestöille. Conradin poika Barron kiisti kuitenkin testamentin ja voitti oikeustaistelun 1988. Barronin ja hänen jälkeläistensä omaisuuden nettoarvo nousi 335 miljoonaan dollariin.
Conrad Hiltonin omaeläkerta Be My Guest julkaistiin vuonna 1957. Jokaisessa Hiltonin hotelliketjun hotellihuoneessa on yksi kappale tätä kirjaa.
Conrad oli Paris Hiltonin ja Nicky Hiltonin isoisoisä. Hiltonin suvussa on tällä hetkellä kaksi Conrad-nimistä henkilöä: Parisin pikkuveli Conrad Hughes Hilton ja Conrad Nicholson Hilton nuoremman poika Conrad Nicholson Hilton III.
Lainauksia

"Menestys näyttää liittyvän toimintaan. Menestyneet ihmiset pysyvät liikkeessä. He tekevät virheitä mutta he eivät ole luovuttajia."
"Jos kaikki tilat ovat käytössä et veloita riittävästi vuokraa."
Aiheesta muualla

Cathleen Bairdin kirjoittama elämäkerta (2004) (Arkistoitu – Internet Archive) PDF-tiedostona
Conrad N. Hilton College at University of Houston (Arkistoitu – Internet Archive)
Conrad Hilton's Secret of Success (Arkistoitu – Internet Archive)
Silvano Chesani

| Mitalit | Mitalit | Mitalit |  |
| --- | --- | --- | --- |
|  Silvano Chesani vuonna 2012. |  Silvano Chesani vuonna 2012. |  Silvano Chesani vuonna 2012. |  |
Maa:  Italia
Miesten yleisurheilu
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Hopeaa | Praha 2015 | korkeushyppy |  |
Silvano Chesani (s. 17. heinäkuuta 1988 Trento) on italialainen korkeushyppääjä. Hänen ulkoratojen ennätyksensä on vuonna 2013 Modenasa hypätty 231 ja sisäratojen ennätyksensä helmikuussa 2013 Anconassa hypätty 233. Chesani edustaa Atletica Clarina Trentoa, on 190 senttimetriä pitkä ja painaa 75 kilogrammaa.
Ura

Chesani saavutti hopeaa vuoden 2015 sisäratojen EM-kilpailuissa Prahassa. Hän jakoi toisen sijan yhdessä Kreikan Adónios Mástorasin kanssa. Chesani on osallistunut kahdesti MM-kilpailuihin, vuosina 2011 ja 2013 jääden molemmilla kerroilla karsintaan. Myös EM-kilpailuihin Chesani on osallistunut kahdesti, vuosina 2010 ja 2012, mutta jäi niissäkin karsintaan. Vuonna 2013 Chesani saavutti Välimeren kisoista hopeaa.
Chesanin vuonna 2013 Anconassa hyppäämä sisäratojen ennätys 233 oli tuolloin myös Italian ennätys, ennen kuin Marco Fassinotti rikkoi sen vuonna 2014 hyppäämällä 234.
Käännös suomeksi
Simon Strübin

| Mitalit> Maa:   Sveitsi.Miesten curling. Olympialaiset  | Mitalit> Maa:   Sveitsi.Miesten curling. Olympialaiset  | Mitalit> Maa:   Sveitsi.Miesten curling. Olympialaiset  | Maa:   Sveitsi> Miesten curling. |
| --- | --- | --- | --- |
|  Pronssia | Vancouver 2010 | Curling |  |
| MM-kilpailut  | MM-kilpailut  | MM-kilpailut  |  |
|  Hopeaa | Winnipeg 2003 | Curling |  |
| EM-kilpailut  | EM-kilpailut  | EM-kilpailut  |  |
|  Hopeaa | Aberdeen 2009 | Curling |  |
Simon Strübin (s. 21. maaliskuuta 1979 Zürich) on sveitsiläinen curlingpelaaja ja olympiamitalisti. Hän on edustanut uransa aikana seuratasolla CC St. Galler Bäriä ja CC Basel-Regiota.
Strübin oli voittamassa juniorien MM-pronssia Thunder Bayssa 1998. Hän oli mukana maansa joukkueessa myös MM-kilpailuissa 2003, joissa Sveitsi sai hopeaa. Strübin osallistui ensimmäisiin olympialaisiinsa Torinossa 2006, jossa sveitsiläiset olivat turnauksen jaetulla viidennellä sijalla. Hän oli maansa avausheittäjä EM-kisoissa 2009, joissa hän sai hopeaa. Strübinistä tuli olympiamitalisti Vancouverissa 2010, kun Sveitsi sai pronssia.
Simon Streatfeild

Simon Nicholas Streatfeild (5. lokakuuta 1929 Windsor – 7. joulukuuta 2019) oli englantilaissyntyinen, Kanadaan siirtynyt kapellimestari ja alttoviulisti. Hän opiskeli alttoviulunsoittoa Frederick Riddlen johdolla vuosina 1946–1950 ja soitti sen jälkeen Lontoon filharmonisessa orkesterissa. Hän toimi myös Sadler's Wellsin ja Lontoon sinfoniaorkesterin pääalttoviulistina. Hän oli Academy of St Martin in the Fields -kamariorkesterin perustajajäsen.
Muutettuaan Kanadaan Streatfeild loi vuodesta 1965 alkaen uran Vancouverin sinfoniaorkesterissa. Hän toimi siinä sekä alttoviulistina että kapellimestarina ja musiikillisena johtajana. Hän on myös ollut vierailevana kapellimestarina monissa eurooppalaisissa orkestereissa ja Soulin filharmonisessa orkesterissa. Vuosina 1969–1981 Streitfeild johti Vancouverin Bach-kuoroa. Hän oli mukana perustamassa Purcell-jousikvartettia ja Vancouverin barokkijousia. Purcell-kvartetin kanssa Streatfeild teki levytyssarjan Mozartin ja Brahmsin jousikvintetoista.
Vuosina 1977–1981 Streatfeild oli vierailevana professorina Länsi-Ontarion yliopistossa. Vuosina 1981–1984 hän johti Reginan sinfoniaorkesteria, ja vuonna 1982 hänestä tuli Manitoban kamariorkesterin johtaja. Vuonna 1983 hän sai nimityksen Quebecin sinfoniaorkesterin johtoon. Jätettyään Reginan sinfoniaorkesterin Streatfeild aloitti säännöllisen työn Quebecin sinfoniaorkesterin kanssa vuonna 1984. Hän pysyi näissä tehtävissä vuoteen 1991. Vuonna 1989 Streatfeild nimitettiin Guelphin kevätfestivaalin taiteelliseksi johtajaksi. Hänelle myönnettiin Canadian Music Council Medal (1987).
Sibirjakov

Sibirjakov on venäläinen sukunimi. Se viittaa seuraaviin:
Aleksandr Sibirjakov (1846–1933), venäläinen tehtailija ja tutkimusmatkailija
Eduard Sibirjakov  (1941–2004), venäläinen lentopalloilija
Serhi Sibirjakov (s. 1982), ukrainalais-venäläinen jalkapalloilija
Laivoja

Jäänmurtaja Jääkarhu, nimettiin Sibirjakoviksi kun se luovutettiin Neuvostoliitolle 1946
Sibirjakov, vuonna 1909 rakennettu höyrylaiva
Sibirjakov, vuonna 1990 käyttöön otettu Venäjän puolustusministeriön merentutkimusosaston ”tutkimusalus”
Maantieteessä

Sibirjakovinsaari, asumaton saari Karanmeressä Venäjällä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sibirjakov”, voi hakea sivunnimihaulla, laajalla sivunnimihaulla tai tekstihaulla.
Serbian tasavallan ritarikunta

Ritarikunnan I luokan tunnuksia.
Serbian tasavallan ritarikunta (serb. Орден Републике Србије, Orden Respublike Srbije) on Serbian korkein mahdollinen kunniamerkki.
Kunniamerkkiä jaetaan kahdessa luokassa:
I luokka
II luokka
Simon Taikateltta

| Simon Taikateltta |
| --- | --- |
Tyyli:  lapset
Kestoaika:  noin 10 min / jakso
Pääosissa:  Simo Aalto Kirsti Aalto
Alkuperämaa:   Suomi
Verkko:  Yle TV1, Yle TV2
Esitetty:  1996 –
Tuotantokausia:  2
Ikäraja:  
Tuotanto
Tuottaja(t):  Airi Vilhunen
Ohjaaja(t):  Ulpu Tolonen
Käsikirjoittaja(t):  Simo Aalto
Aiheesta muualla
Virallinen sivusto
Simon Taikateltta (joissain yhteyksissä myös nimellä Jokeri Pokeri Box) on suomalainen lastenohjelma, jota on esitetty Pikku Kakkosessa Yle TV2 -kanavalla vuosina 1996–2001. Nimellä Jokeri Pokeri Box ohjelmaa on esitetty Yle TV1- ja Yle TV2 -kanavilla vuosina 1992–1993 ja vuodesta 2013 eteenpäin. Ohjelmassa taikuri Simo Aalto esittää taikatemppuja lapsiyleisön edessä. Hän käyttää ohjelmassa punaista nelihaaraista hattua. Jakson alussa näytetään hänen varjoaan, kun hän on saapumassa tekemään temppuja. Osa tempuista on sellaisia, että Aalto esittää, että se ikään kuin epäonnistui mutta sitten tekee vastaavan tempun niin, että se onnistuu. Tällä tavalla hän saa onnistumisen vaikuttamaan vielä ihmeellisemmältä. Saattaa olla esimerkiksi siten, että tempun epäonnistuttua tehdään jokin pieni teko, vaikkapa puhallus, jonka jälkeen temppu onnistuu, vaikkei tuo teko liity siihen laisinkaan. Usein tempuissa esiintyy pieniä eläimiä, ja Aaltoa kutsutaankin myös "eläintaikuriksi". Joskus Aalto pyytää jonkun lapsen mukaan temppuun ja jos tämä on tyttö, kutsuu tätä "neiti näppäräksi" ja jos poika, kutsuu tätä "herra Huttuseksi." Hänen avustajanaan toimii hänen vaimonsa Kirsti Aalto. Kun tämän on tarkoitus tulla auttamaan taikatempussa, huudetaan häntä miehensä aloitteesta nimeltä. Alun perin sarjaa esitettiin 1990-luvun alussa Puoli kuusi -ohjelmassa.
Simon Taikatelttaa kuvattiin vuosina 1996–2001 Uudellamaalla yli 20 päiväkodissa noin 200 jaksoa. Vuoden 1992–1993 jaksot kuvattiin Oulun seudun päiväkodeissa 32 jaksoa. Vuoden 2013 jaksot on kuvattu Ylen studiolla. Vaikka ohjelma on tarkoitettu päiväkoti-ikäisille ja peruskoulun alaluokkalaisille, temput ovat yleensä niin tasokkaita, että aikuisenkin on todella vaikea keksiä niiden salaisuutta – Aallolle ei ole ominaista käyttää hyväksi sitä, että lapsen on vaikeampi ymmärtää tempun perustaa kuin aikuisen.
Aallon taikasana on jokeri pokeri box.
Simo Aallon ylläpitämällä Facebook-yhteisöpalvelun sivulla Jokeri Pokeri Box ilmoitettiin 18. huhtikuuta 2013, että syyskuussa alkaa sarjan uuden tuotantokauden kuvaukset, ja sarjan uudet jaksot esitetään 2. joulukuuta 2013 alkaen.
Simon Sudbury

Simon Sudbury myös Simon Theobald (k. 1381) oli Canterburyn arkkipiispa, Lontoon piispa ja Englannin lordikansleri.
Lokakuussa 1361 paavi Innocentius VI nimitti Sudburyn Lontoon piispaksi ja 4. toukokuuta 1375 hän sai seurasi William Whittleseytä Canterburyn arkkipiispana. Tammikuussa 1380 hänestä lordikansleri juuri ennen talonpoikaiskapinaa. Vapautettuaan John Ballin Maidstonen vankilasta kapinalliset vangitsivat itse arkkipiispan Lontoon Towerissa ja mestasivat hänet Tower Hillillä 14. kesäkuuta 1381. Hänen ruumiinsa haudattiin Canterburyn tuomiokirkkoon ja kalloa säilytetään edelleen St Gregoryn kirkossa Suffolkissa.
Sudburyn muumioitunut kallo CT-kuvattiin West Suffolkin sairaalassa, jotta hänen kasvonsa voitaisiin rekonstruoida.
Sanitarium (videopeli)

| Sanitarium |
| --- | --- |
Kehittäjä:  DreamForge Intertainment
Julkaisija:  American Softworks Corporation
Jakelija:  Steam, GOG.com, Google Play ja App Store
Julkaistu:  1998
Lajityyppi:  seikkailupeli
Pelimuoto:  yksinpeli
Ikäluokitus:  ESRB: T  
Alusta:  Windows
Jakelumuoto:  Digitaalinen jakelu, digitaalinen lataus ja CD-levy
Lisää peliartikkeleitaVideopelien teemasivulla
Sanitarium on DreamForge Intertainmentin kehittämä seikkailupeli, joka on julkaistu vuonna 1998 Windowsille.
Peli on julkaistu vuonna 2021 Androidille.
Tarina

Peli on psykologista kauhua, jossa päähenkilö kärsii muistimenetyksestä ja herää synkästä tornista pää siteisiin sidottuna.
Pelaaminen

Pelissä on tyypillisiä kauhun ja tieteisfiktion elementtejä ja peli on jaettu kahdeksaan kappaleeseen, joissa on oma nimensä. Jokaisessa kappaleessa on myös tavoite, jonka saavuttamisen jälkeen peli siirtyy seuraavaan kappaleeseen ja kaikki pelaajan keräämät esineet jäävät jälkeen. Kappaleesta riippumatta peli on tyypillinen seikkailupeli, jossa on pulmien ratkomista. Pelissä on lisäksi kaksi lyhyttä toimintakohtausta.
Peli on julkaistu kolmella CD-ROMilla ja siinä on FMV-välikohtauksia.
Aiheesta muualla

Sanitarium MobyGamesissa (englanniksi)
Adventuregamers.com-sivustolla (englanniksi)
Sinun puolestas elää ja kuolla

| Sinun puolestas elää ja kuolla Suomen liput, nationalismi ja veriuhri 1917–1945 |
| --- | --- |

Kirjailija:  Tuomas Tepora
Kansitaiteilija:  Mika Tuominen
Kieli:  suomi
Genre:  historia, heraldiikka
Kustantaja:  WSOY
Julkaistu:  2011
Ulkoasu:  sid.
Sivumäärä:  480 s.
ISBN:  978-951-0-37402-3
Löydä lisää kirjojaKirjallisuuden teemasivulta
Sinun puolestas elää ja kuolla. Suomen liput, nationalismi ja veriuhri 1917–1945 on Tuomas Teporan teos Suomen lipusta. Sen aiheena on Suomen historia itsenäistymisestä sotien päättymiseen Suomen lipun kautta. Teoksessa kerrotaan lippujen asemasta Suomen historiassa kansallisina symboleina ja aatteen kuvaajina.
Teos perustuu Teporan väitöskirjaan Lippu, uhri, kansakunta: ryhmäkokemukset ja -rajat Suomessa 1917–1945 (2011). Se palkittiin vuoden 2011 tiedekirjana. Palkintoraadin arvion mukaan "Tepora onnistuu - - esittämään havainnollisesti kuinka lippuihin liittyvät tunnekokemukset rakentuvat."
Teos kuvaa siniristilipun vähittäistä nousua kansalliseksi symboliksi. Siinä analysoidaan nuoren kansallisvaltion ja uhrautumisen suhdetta itsenäistymisestä aina sotien päättymiseen 1945.
Tepora käsittelee teoksessa talvisotaa tarkastelemalla lippuja joukkoliikkeiden ja kansakunnan sosiaalisina symboleina sekä nationalistista uhriajattelua. Kriitikon mukaan Tepora edustaa 2000-luvulla vahvistunutta "uutta sotahistoriaa". Suuntauksen edustajien näkökulma sotaan ei ole vain kenraalien ja poliitikkojen strateginen toiminta, vaan sotaa tutkitaan laajemmin, myös sosiaalisena ja kulttuurisena ilmiönä. Menetelmä hyödyntää sosiologiaa, psykologiasta, antropologiaa ja kirjallisuudentutkimusta. Suuntauksen taustalla on Carolyn Marvinin ja David W. Inglen teoria, jonka mukaan kansallisvaltiota voidaan pitää primitiivisenä heimouskontona, jossa sodassa kuolleet nähdään lipun vaatimina pyhinä uhreina.
Kriitikko katsoo Teporan soveltavan teoriaa onnistuneesti suomalaiseen nationalismiin. Hän pitää kuitenkin teoksen tyyliä raskaslukuisena ja paikoin koukeroisena, niin että lukija joutuu asiaan päästäkseen mielessään editoimaan tekstiä. Siitä huolimatta sisällön syvyys ja älyllinen haastavuus sivuuttavat tyylin ongelmat, ja lukija pääsee ansiokkaan teoksen avulla syventymään ihmisenä olemisen vaikeisiin kysymyksiin.
Aiheesta muualla

Carolyn Marvinin ja David W. Inglen teos The Totem Myth: Sacrifice and Transformation (pdf, 4,29 Mt)
Chilen peso

| Chilen peso |
| --- | --- |

ISO 4217 -koodi:  CLP 
Keskuspankki:  Banco Central de Chile
Symboli:  $ 
Käyttäjät:   Chile
Jaettava yksikkö:  centavos
Chilen peso (koodi CLP) ($) on Chilen virallinen rahayksikkö. Chilen peso jakautuu 100 centavosiin.
Chilen pesoja myöntää Chilen keskuspankin Banco Central de Chile.
Kolikot

Chilessä on käytössä kuusi eriarvoista kolikkoa. Ne ovat 1 peson-, 5 peson-, 10 peson-, 50 peson-, 100 peson- ja 500 peson kolikot.
| Arvo | Kuva | Paino (g) | Halkaisija (mm) | Muoto | Julkaistu | Lähde |
| --- | --- | --- | --- | --- | --- | --- |
| 1 |  | 0,70 | 15.50 | kahdeksankulmainen | maaliskuu 1992 |  |
| 5 |  | 2,20 | 15,50 | kahdeksankulmainen | toukokuu 1992 |  |
| 10 |  | 3,50 | 21 | pyöreä | syyskuu 1990 |  |
| 50 |  | 7,0 | 25 | kymmenkulmainen | syyskuu 1981 |  |
| 100 (vanha) |  | 9,0 | 27 | pyöreä | marraskuu 1984 |  |
| 100 (uusi) |  | 7,58 | 23,5 | pyöreä | joulukuu 2001 |  |
| 500 |  | 6,5 | 26 | pyöreä | joulukuu 2000 |  |
Setelit

Chilessä on käytössä kuusi eriarvoista seteliä. Ne ovat 500 peson-, 1 000 peson-, 2 000 peson-, 5 000 peson-, 10 000 peson- ja 20 000 peson setelit.
| Arvo | Mitat (mm) | Väritys | Julkaistu | Lähde |
| --- | --- | --- | --- | --- |
| 500 | 145 x 70 | violetti, okra,  vihreä | toukokuu 1977  |  |
| 1 000 | 145 x 70 | vihreä, ruskea,  sininen | kesäkuu 1978 |  |
| 2 000 (vanha) | 145 x 70 | sininen,  violetti | joulukuu 1997 |  |
| 2 000 (uusi) | 145 x 70 | sininen,  violetti | syyskuu 2004 |  |
| 5 000 | 145 x 70 | punainen | heinäkuu 1981 |  |
| 10 000 | 145 x 70 | sininen | kesäkuu 1989 |  |
| 20 000 | 145 x 70 | vihreä,  ruskea | joulukuu 1998 |  |
Aiheesta muualla

Kuvia tai muita tiedostoja aiheesta Chilen peso Wikimedia Commonsissa
Chilen pesosta Chilen keskuspankin sivuilla (Arkistoitu – Internet Archive)
| Tämänhetkiset CLP-vaihtokurssit |
| --- | --- |
XE.com:sta:: AUD CAD CHF EUR GBP HKD JPY USD
OANDA.com:sta:: AUD CAD CHF EUR GBP HKD JPY USD
Satunnaistaminen

Satunnaistaminen tarkoittaa jonkin prosessin tekemistä satunnaiseksi; se tarkoittaa:
Generoidaan satunnainen permutaatio sarjasta (esimerkiksi sekoittamalla korttipakkaa).
Valitaan satunnaisotanta populaatiosta (tärkeää otannassa).
Satunnaisluvun generoimista: katso näennäissatunnaislukugeneraattori.
Muunnetaan datavirtaa (esimerkiksi kun käytetään salaajaa tietoliikenteessä).